Studio Fotocenterin Luontokuvafestivaali 2026
2026-02-21 09:30 - 16:00 (Europe/Helsinki) | Ritz, Kirkkopuistikko 22A, Vaasa, Pohjanmaa, 65100, Finland
Tervetuloa Studio Fotocenterin Luontokuvafestivaaliin 21. helmikuuta Skafferiet Ritzissä! Tapahtumassa kuulet seitsemän
kansainvälisen ja kansallisen luontokuvaajan tarinat ja näet upeita luontokuvia valkokankaalla.

Club for five
2026-05-16 19:00 - 21:00
Suuret suomalaiset – Club For Five kotimaisempana kuin koskaan
Tämä konsertti kumoaa lavalle repullisen suomalaisen sydämen kieliä soittavia lauluja eri vuosikymmeniltä. Club For Five pohtii suomalaisuutta omasta näkökulmastaan musiikin ja muistojen kautta. Lauluyhtyeen luotsauksessa matkataan ympäri suomenmaan ja hämmästellään niin kotimaisen musiikin helmiä kuin tulevaisuuden suuruuksia. Konsertti kartoittaa viiden laulajan otannalla, mistä suuret suomalaiset on tehty. Millaista on olla suomalainen.
Vanhaa härmäläistä kansanperinnettä tai hassuja hetken villityksiä – suomalaiset sävelet kuvaavat oikeaa elämää, mutta myös rakentavat identiteettiämme ja heijastelevat katajaisen kansamme luonteenpiirteitä. Yhteiseen kulttuuriseen DNA:hamme on tallentunut kaikenlaista Katri-Helenasta Nightwishiin, Dingosta Kuumaa-yhtyeeseen ja Georg Malmsténista Juha-Tapioon. Club For Five käärii kaiken pakettiin luovalla ja yllätyksellisellä otteellaan. Huumori, suuret tunteet ja loisto yhdistyvät tavalla, joka saa kuulijan tuntemaan, että musiikki kiertää suonissa ja sykkii sydämessä. Ihmisäänellä tuotettu a cappella -musiikki ja ainutlaatuinen suomenkieli ovat kuin luodut toisilleen.
Konsertti toteutetaan yhteistyössä Vaasa Kuorofestivaalin kanssa.
2x 45min

Månskensbonden unplugged
2026-09-03 19:00 - 20:00
Mullasta kaivetuilla lauluillaan Månskensbonden laulaa rikinkatkuisista saarnoista, musiikin tuomasta vapautuksesta, rakoihin putoavista ihmisistä, keskiluokkaisen elämän huonosta omastatunnosta, ihmisen yksinäisyydestä sekä yrityksestä voittaa tuo yksinäisyys rakkauden ja yhteisöllisyyden avulla.
Månskensbondenin läpimurto tapahtui vuonna 2015 singlellä Döpt i Kyro älv, jota seurasi esikoisalbumi Vårat Ödeland – HBL:n mukaan yksi vuoden 2018 parhaista albumeista. Sen jälkeen Månskensbonden on muun muassa myynyt loppuun keikkapaikkoja Suomessa ja Ruotsissa Österbottnisk afton -esityksellä, säveltänyt musiikkia Oravais Teaterille ja julkaissut kaksi muuta kokopitkää albumia. Kolmas albumi, Svindel och lågtryck, julkaistiin huhtikuussa 2025. Se äänitettiin Uumajassa yhdessä muun muassa Honungsvägenin ja Vasas Flora och Faunan jäsenten kanssa. Keväällä Månskensbonden vieraili myös Josefin Sirénin kappaleella Norrsken, joka nousi Vegatoppenin kärkeen useaksi viikoksi.

Aikataulu
18.00 Ovet avataan
19.00 Keikka

Parvi K-18

Nothing for Money Plays Dire Straits & Mark Knopfler (K18)
2026-09-19 19:00 - 21:30
Erittäin suosittu Nothing for Money -yhtye saapuu Ritziin! Vuoden 2026 Nothing Is What It Is -kiertueella Nothing for Money esittää rakkaita Dire Straits -klassikoita, livenä harvemmin kuultuja helmiä sekä Mark Knopflerin pitkän soolouran tuotanota.
Luvassa on koskettava, nostalginen, ilahduttava ja monipuolinen konserttielämys jokaiselle Knopflerin musiikin ystävälle. Nothing for Money tunnetaan taitavasta musisoinnista ja lämminhenkisestä esiintymisestä. Väliajallinen konsertti sisältää monia musiikkigenrejä rokista kansanmusiikkiin ja countrysta bluesiin.
Nothing for Money tekee kunniaa Mark Knopflerille monipuolisena tarinankertojana ja muusikkona.
Juha Ahvenainen – koskettimet
Mikko Huotari – basso
Susan Jaser – laulu, perkussiot
Ville ”Lefty” Leppänen – pedal steel
Joonas Metsäniemi – kitara
Jukka Metsäniemi – laulu, kitara
Tuomas Sipponen – saksofoni, huilu
Nicke von Weissenberg – rummut
Kokonaisaika väliajalla noin 2h 30min

Opiskelijat ja Ritzin jäsenet 27€
Tapahtuma K-18

Kuva: Olli Leino.

Semmarit: Dosetit sekasin! (K18)
2026-10-03 20:00 - 21:30
Valloittavan moniulotteinen live-show on aivan alusta asti ollut Semmareiden tavaramerkki. Dosetit sekasin – kiertueella päästään maistelemaan jälleen upouusia herkkuja bändin omasta, jo satojen biisien runsaudensarvesta. Tämä on koettava paikan päällä: omalaatuinen yhdistelmä rokkibändin keikkaa, mieskuorokonserttia, nykytanssiesitystä, mausteena myös vanhan ajan iltamaperinnettä! Ryhmä tekee itse kaiken musiikkinsa ja kohtaa sen avulla ihmiselon sävymaailmat laidasta laitaan. Urallaan Semmarit on esiintynyt mm. Pekingissä, Hollywoodissa, Edinburghissa, Lissabonissa ja Kyyjärvellä.
Ritzin jäsenet ja opiskelijoita: 36€. Kaiku ok.

Ilta - Ystävä-kiertue
2026-10-16 19:00 - 23:00
Valovoimainen Ilta lähtee syksyllä ihanalle Ystävä-kiertueelle, joka juhlistaa ystävyyttä, yhteyttä ja yhdessä koettuja hetkiä. Kuuntelijoilla on mahdollisuus tehdä keikoista henkilökohtaisia SuomiLove-henkeen: voit ilmiantaa ystäväsi lempikappaleen Iltalta somessa, jonka Ilta esittää ystävällesi keikalla.

“Tuntuu että mun kolmannen albumin myötä oon löytänyt paljon uutta yleisöä! Ihana tulla kuulijoiden luo eri kaupunkeihin ja juhlia yhdessä ystävien ja rakkaiden kanssa elämän kaikkia sävyjä, koska niitä löytyy jokaisen ihmisen, jokaisen hymyn takaa ”

Ilta julkaisi maaliskuussa 2026 kolmannen albuminsa Jokaisen hymyn takana. Loppuunmyydyillä keikoillaan, kahdella kultaa myyneellä albumillaan ja mm. Vain Elämää -ohjelmassa ja UMK:ssa Uudella albumilla Ilta on entistäkin vahvemmin suurten tunteiden ja orgaanisten bändielementtien äärellä: “Oon kaivannut mun musaan orgaanisuutta, inhimillisyyttä ja live-energiaa ja tällä levyllä sitä kuullaan paljon. Ollaan äänitetty albumia studiolla livebändin kanssa ja tuntuu että biisit on heränneet sitä kautta täyteen loistoon”, Ilta kuvailee.

Opiskelijat ja Ritzin jäsenet 30 €
Parvi K-18

ABBA
2026-11-21 14:00 - 21:00
Upea musiikki, loistavat laulajat ja tanssijat sekä sirkustaitelija saavat aikaan sellaisen ilotulituksen, että katsojat tempaistaan keskelle Abba-huumaa. ABBA Dancing Queenissa kuulet Suomen eturivin esiintyjät, jotka tulkitsevat moniäänisesti huikeita ABBAn hittejä sellaisella taidolla, ettei se voi olla viettelemättä katsojaa mukaansa.

Abba-nelikkona nähdään upea kaarti: Voice of Finlandin voittaja 2022, Susanna Erkinheimo (Hakko), artisti Isabella Lairikko, tangokuningas Petri Hervanto ja artisti Tuukka Jurkka. Tanssijat ja sirkustaiteilija.

La 21.11. klo 14 ja 18, Ritz, Vaasa
Lippu: 52 €
Eläkeläinen: 49 €
Opiskelija, lapsi, työtön: 42 €
Ryhmä 49 €, minimi 20 henkilöä
Ryhmä, eläkeläiset 46 €, minimi 20 henkilöä

Arppa - Akustisesti saleissa
2026-11-27 19:00 - 21:30
Arppa lähtee syksyllä konserttisalikiertueelle ennen ensi keväälle ajoittuvaa keikkataukoaan. Ennen kaikkea energisistä ja vuorovaikutteisista live-esiintymisistään tunnettu Arppa yhtyeineen on noussut yhdeksi Suomen suosituimmista esiintyjistä.

Syksyn konserttisalikiertue tarjoaa yleisölle ainutlaatuisen kokonaisuuden, jossa kuullaan artistin tuotantoa kaikilta levyiltä. Konserttien ensimmäisellä puoliajalla lavalle nousee Arpan laajennettu akustinen kokoonpano, kun taas jälkimmäisellä puoliajalla tunnelma sähköistyy täyden bändin voimin. Kiertueella mukana ovat muusikot Aaro Airola, Ville-Veikko Airaniemi, Eero Seppä, Okko Saastamoinen, Päivi Hirvonen ja Iida Savolainen.

Arpan ura on edennyt poikkeuksellisen nopeasti. Artistin omakustanteinen debyyttialbumi Laavalamppuja julkaistiin elokuussa 2020, minkä jälkeen Arppa nousi vauhdilla lupaavasta tulokkaasta kotimaisen musiikkikentän ajankohtaisimpien ja rakastetuimpien nimien joukkoon. Vuonna 2021 Arppa sai neljä Emma-ehdokkuutta kategorioissa Vuoden tulokas, Vuoden rock, Kriitikoiden valinta ja Vuoden artisti -yleisöäänestys. Lisäksi Kinovalon alla sijoittui kolmanneksi Soundin Vuoden 2021 parhaat albumit -yleisöäänestyksessä.

Kolmas albumi Valeria julkaistiin vuonna 2023 ja neljäs albumi Muovipussi kummittelee vuonna 2024, molemmat Johanna Kustannuksen kautta kasvattaen artistin suosiota entisestään. Viides albumi Peppuni kanssa julkaistiin omakustanteisesti syyskuussa 2025, jota seurasi loppuunmyyty klubikiertue Arppa 8-pack -kokoonpanolla. Tämän vuoden toukokuun 1. päivänä julkaistiin myös Arpan ja Jiri-serkun yhteisalbumi Iltamat Pihlajassa.

Opiskelija, Jäsen: 32€
Kesto: noin 2h 10min, sisältäen väliajan

Parveke K-18

Show must go on juhlakiertue - Vaasa
2026-12-05 14:00 - 21:00
Juhlavuoden kunniaksi Show Must Go On uusiutuu, ja saa aiempaa kiihkeämpää draivia, uutta visuaalisuutta, uutta käsikirjoitusta, ja uusia kappaleita. Focuksessa on nyt juurikin Freddie ja The Queen! Show ei todellakaan jätä ketään kylmäksi!
Esitys on Queen-yhtyeen musiikkiin perustuva show huippulaulajineen, bändin tyylille uskollisine pukuineen ja valoineen. Esitys on samalla kunnianosoitus kaikkien aikojen karismaattisimman laulajan, Freddie Mercuryn muistolle, kuin myös 56 – vuotta sitten perustetulle yhtyeelle, joka on ehkä kaikkien aikojen suurin, The Queen!
Freddie Mercuryä esittää huikea Mikael Saari, jonka hurmaavaa Queen-tulkintaa on kuultu aiemmin muun muassa Tähdet Tähdet-laulukilpailussa. Suuri yleisö muistaa Mikaelin myös UMK-kilpailun finaalista, jossa hän on ollut mukana jo peräti kaksi kertaa. Lisäksi Mikael on tullut katsojille tutuksi Suomen isoimpien teatterien lavoilla esiintyen, ja useiden musikaalien päärooleja tehden.
La 5.12. klo 14 ja 18.30, Ritz, Vaasa
Lippu 52 €
Eläkeläinen: 49 €
Opiskelija, lapsi, työtön: 42 €
Ryhmä 49 €, minimi 20 henkilöä
Ryhmä, eläkeläiset 46 €, minimi 20 henkilöä
Esitys kertoo Queen-yhtyeen tarinan. Mukana on Queenin värikylläiseen soundimaailmaan ammattimaisesti heittäytyvä yhtye, joka antaa kaikkensa, ja enemmän!
Showssa kuullaan Queenin elämää suuremmat hitit kuten I Want It All, Bohemian Rhapsody, We Are The Champions, Show Must Go On, Under Pressure, I want to break free, Hammer to fall, Barcelona, Innuendo, ja monia, monia muita.
